Nege vas by UKZN se Westville-kampus | Maroela Media
'n Betoger word in hegtenis geneem op die Westville-kampus. Foto: Giordano Stolley/ANA
Dit is volgens Lesiba Seshoka, woordvoerder van die universiteit. Betogings by die Westville-kampus het Dinsdag voortgegaan en die polisie het traangas, skokgranate en rubberkoeëls gebruik om die betogers uiteen te probeer jaag.
Motors is nie op die kampus toegelaat nie en deur veiligheidsbeamptes voorgekeer. Een betoger, wat 'n asblikdeksel as skild gebruik het, het geskree: "Sê vir die visekanselier om die kampus te sluit of ons sal dit self doen."
Die betogers het ook vir joernaliste gesê om pad te gee terwyl klippe en bottels na die polisiebeamptes gegooi is.
Twee Njalas het later by die Oval-koshuis opgedaag en lede van die nasionale intervensie-eenheid het die koshuise binnegestorm en die betogers in hegtenis geneem.
Volgens Seshoka het die polisie ook twee bottels vol petrol in die koshuise gevind. Volgens Seshoka was daar geen berigte van onrus op die universiteit se ander kampusse nie.
As ek dinge so bekyk, dan word mens vandag as 'n held beskou as jy 'n universiteit student is, betoog, en 'n gat in jou kop het, waaruit die bloed stroom, waar 'n rubberkoeël jou getref het.
Dit le ek voor die deur van die Kolleges en Universiteite se TOEGANGSBEHEER, hulle laat toe dat nie-studente die kampusse vernietig onder die dekmantel van 'studente-wees' . Ek glo as al die nie-studente verwyder word, daar 'n handjievol studente sal oorwees waarmee daar onderhandel en gepraat kan word, maar nee die opstokers is altyd meer, en hulle het geen belang by die universiteit nie, so hulle gee nie om as die hele plek afbrand en niemand eksamen kan skryf nie.
Presies wat ons as student ouers heeltyd sê, dit is nie-studente en die ander 2 is in elk geval te stupid om daar te wees, iemand met verstand sal nie sy eie eksamen stop en toekoms vernietig nie. Dan is hul ook nog reeds sponser studente soos die voorbok van Wits.
Julle hoor dan nou Zuma beweer die betogings is 'n goeie ding want dit is demokrasie. Hoe laat sy raadgewers toe dat hy sulke snert kwytraak. Ek hoop die net word al nouer om hom gespan en hy gaan sit in die tronk waar hy hoort op 783 aanklagtes.